ইসি সূত্রে জানা যায়, গত ৪ঠা নভেম্বর নির্বাচন কমিশনের সভায় ৮ই নভেম্বর তফসিল ঘোষণা করার তারিখ নির্ধারণ করা হয়। তফসিল ঘোষণার তারিখ নির্ধারণ করা হলেও মনোনয়নপত্র দাখিল ও ভোট গ্রহণের তারিখসহ বিস্তারিত সময়সূচি ৮ নভেম্বরে আরেকটি সভায় নির্ধারণ করা হয়। সেই মোতাবেক গতকাল সকাল ১১টায় ইসির তফসিল ঘোষণা সংক্রান্ত কমিশনের ৩৯তম গুরুত্বপূর্ণ সভায় বসে কেএম নূরুল হুদার নেতৃত্বাধীন কমিশন। ঘণ্টাব্যাপী এই বৈঠকে তফসিল ও সিইসির ভাষণ অনুমোদন দেয়া হয়। বৈঠকে সিইসি ছাড়াও চার নির্বাচন কমিশনার, ইসি সচিব, অতিরিক্ত সচিব এবং সংশ্লিষ্ট নির্বাচন শাখার যুগ্ম সচিব উপস্থিত ছিলেন।